Revista MUZICA Nr. 4 / 2023 


RECENZII 


Sisters with Transistors — 
reflectii asupra creatiei de gen feminin 


Loredana Baltazar 


»ceea ce determină (...) pe om să creeze în artă 
este nevoia de a depune o mărturie. 

Omul in-formează materia pentru a marca 
prezența și trecerea lui. 

Deci el, cu gândurile, sentimentele, 

” 


visurile și abilitatea lui va trece in operă (...) 
Pascal Bentoiu, Imagine și sens 1 


În mitologia sumeriană, însuși oceanul cosmic „care a născut 
cerul și pământul” este personificat în cheie feminină de către 
zeița Nammu, reliefând firescul aplecării către creaţie ca una din 
însușirile generice ale complexului univers feminin, inspirator de frumos 
și cumul de sensibilitate. Contrariată de constatarea că femeile- 
compozitoare sunt mai putin mediatizate decât bărbaţii și că „multe 
dintre aceste femei au fost nevoite sa isi publice muzica sub un 
pseudonim masculin, sau chiar în anonimitate, pentru a nu avea 
probleme cu familiile lor” (citând binecunoscutul caz al sorei lui 
Wolfgang Amadeus, Nannerl Mozart, a cărei carieră s-ar fi încheiat 
prematur, la doar 18 ani, din cauză că i-ar fi afectat „reputaţia”), 
muzicologa spaniolă Sakira Ventura a alcătuit, în 2020, o „hartă” a 
compozitoarelor care include biografiile si lucrările a peste 530 de 
autoare din întreaga lume, întâiul nume menţionat fiind cel al maicii 


1 P. Bentoiu — Imagine și sens, București, Editura EIKON, 2023, p. 286 

starete Kassia, ale carei imnuri religioase au fost incluse, inca din secolul 
9, in slujbele de rit bizantin ale bisericii ortodoxe. 

Si daca, pana in secolul XX, cariera componistica, cea dirijorala, 
de producător, regizor muzical sau inginer de sunet, precum si 
jurnalismul muzical păreau a fi ţinte intangibile pentru o femeie, ale 
cărei calități artistice erau recunoscute doar în sfera interpretativă sau, 
deseori, reduse doar la virtutea de muză inspiratoare a unor creatori- 
bărbaţi, după 1900 situaţia a început, treptat, să se schimbe. Nume 
precum Ethel Smyth, Amy Beach, Dora Pejacevic, Florence Price, Nadia 
si Lili Boulanger, Verdina Shlonsky, Imogen Holst, Vitézslava Kaprâlovă 
si, ulterior, Violet Archer, Thea Musgrave, Katherine Hoover, Joan 
Tower, Ellen Taaffe Zwilich, Libby Larsen, Jennifer Higdon ori Sofia 
Gubaidulina au reușit să se impună în sfera creaţiei muzicale clasice, 
câteva dintre ele fiind chiar recompensate cu premii Grammy și Pulitzer, 
în timp ce, în paralel, non-conformistele Clara Rockmore, Daphne Oram, 
Bebe Barron, Pauline Oliveros, 
FANA AAA III | Delia Derbyshire, Maryanne 

EYE-OPENING, EAR-SCRAMBLING JoY“ Amacher, Eliane Radigue, 
arta au meu Suzanne Ciani ori Laurie 
SISTERS Spiegel au devenit pionierele 
WIT | unui alt tip, cu totul 
H individualizat, de realizare 


RUN 


wepow 


TRANSISTORS componistica, explorând 


imaginativ angrenajul sonor 
electroacustic pentru a-şi 
contura propriul palier 
spectacular în fața unui public 
dornic de noutate. 

Ideea unui dispozitiv, a 
unei „mașinării” prin care se 
poate comunica sensibil, 

& cumulata cu posibilitatea 
% implicării unei singure 
persoane în procesul de 
creație - interpretare le-a 


fascinat, încă de la începutul 

secolului XX, pe cele care-și doreau să poată fi, simultan, compozitor și 
performer, să-și exteriorizeze trăirile afective și să transmită emoție prin 
intermediul constelatiilor de sunete. Deși aparent motivată si 

impulsionata de progresul tehnologic, ori de tipologia obiectului fonic 
„de unică folosință” pe care se bazează, în fapt, această fenomenologie 
sonoră de natură experimentală, muzica electronică s-a dovedit, în timp, 
a fi depozitara unui arsenal expresiv de o sugestivitate impresionantă, 
intuit ca atare de generaţia Clarei și a lui Daphne, Bebe, Pauline, Delia, 
Maryanne, Eliane, Suzanne si Laurie. 

În acest context, inspiratul documentar lansat de Lisa Rovner în 
2021 sub titulatura metaforica Sisters with Transistors si-a asumat 
misiunea de a schita, cu mijloacele proprii celei de a saptea arte, 
dinamica particulara a relatiei celor noua creatoare mentionate cu 
ambientul electronic, cu atât mai mult cu cât „Electronic music’s unsung 
heroines” — așa cum sunt ele denumite în subtitlul filmului — scriu istorie, 
punând în lumină, generic, apetenta femeilor compozitoare pentru noul 
gen al muzicii electroacustice. 

Semnalând povestea unor femei „care aud muzica înăuntrul lor”, 
filmul Lisei Rovner construiește o serie de miniportete-simbol ale 
libertăţii creatoare centrând expunerea pe energia unui personaj 
Feminin ce-și redimensionează fatetele. Formulata ca work in progress, 
construcţia filmică își dezvăluie atuurile cu acea naturalete caracteristică 
unei realizări cinematografice incontestabile, debutul relatării — o 
analogie cu primii pași ai istoriei peliculei — combinând imagini de arhivă 
ce mărturisesc animat despre o lume ajunsă în perpetuă mișcare, un 
univers plurivalent în parcursul căruia fenomenul artistic are tendinţa de 
a se redefini. Ritmul alert al derulării cadrelor, marcat printr-o cascadă 
de cut-uri, imprimă autenticitate naraţiunii vizuale, rapiditatea 
tranzitiilor făcând aluzie la tehnica cinematografică a începutului de 
secol XX. Liantul fonic al construcţiei filmice, cu rol laitmotivic — 
diversele mostre de sonorități obținute prin accesarea dispozitivelor 
electronice — fluidifică arhitectura cinematografică facilitând, totodată, 
familiarizarea spectatorului cu acest arsenal sonor mai puţin obișnuit. 

Cap de afiș, imaginea violonistei lituaniene Clara Rockmore, 
indisolubil legată de senzualitatea particulară a thereminului — un 
instrument inventat de profesorul Leon Theremin în anii ‘20 parcă 
anume pentru a-i pune în valoare capacitatea creativă — facilitează 
contactul cu maleabilitatea universului feminin. Descoperind plăcerea 
de a „manevra” de la distanță această sursă electronică pe care n-o va 
mai abandona niciodată, artista a reușit, în acea epocă, să-și uimească 
publicul cu surprinzătoare versiuni timbrale ale repertoriului clasic redat 
exclusiv la theremin. „Nu poţi să modelezi sonor aerul cu ciocanele, 

trebuie sa canti cu aripi de fluture”, își argumenta Clara interpretarea 
uluitor de nuanţată, o veritabilă provocare pentru spectatorii 
neobisnuiti cu capacitatea unui „mecanism” de a emotiona în lipsa 
uzualei atingeri fizice! 

Imersiunea cvasi hipnotică în acest nou cosmos muzical, alcătuit 
din structuri polifonice remodelabile prin intermediul prelucrării benzii 
magnetice, a captivat-o și pe matematiciana Delia Derbyshire, 
îndeplinindu-i visul de a crea sonorități inedite într-o epoca în care 
radioul reprezenta singura sursă de educaţie. Era epoca în care 
potentiala transformare a sunetului real într-o varietate de rezultante 
fonice abstracte reprezenta, psihologic, o alternativă de a te elibera de 
acumularea tensională datorată recentei conflagrații mondiale. 

Aceeași perioadă a anilor '50, în care femeile preluaseră, nolens 
volens, posturile bărbaţilor, tinzând să le „copieze” atitudinea și 
comportamentul, a fost și momentul afirmării lui Daphne Oram, sub 
influenţa unei scrieri care profetea că, în viitor, muzicienii vor opera cu 
sunete pure, în loc să utilizeze aparatul orchestral tradiţional. Sedusă de 
potenţialul uriaș al tipologiei electronice, talentata pianistă, absolventă 
a respectatei Royal Academy of Music, a experimentat, în studiourile 
BBC, „efectele” sonice care însoțeau piesele de teatru radiofonic si a 
decis că acea „magie” sonoră ce învăluia cuvintele merita să depășească 
statutul de anexă ilustrativa; în consecinţă, și-a construit un studio 
independent de muzică electronică pentru care a schiţat un sistem 
special de reprezentare grafică a sunetelor, denumit oramics, sistem ce 
urma să traducă vizual gândurile compozitorului. 

Cu toate că la debutul anilor '50, în Franţa, muzica electronică 
era considerată „diabolică”, Eliane Radigue visa la „o muzică ireală, 
impalpabilă, care să apară și să dispară ca norii pe un cer albastru de 
vară”, percepând întregul spaţiu ca pe un univers muzical, în timp ce, în 
S.U.A., Bebe Barron își dorea să proiecteze sunete „dincolo de percepția 
urechii umane” în propriul studio de înregistrări experimentale conceput 
în colaborare cu soțul ei, Louis Barron, ambii devenind primii autori ai 
unei coloane sonore exclusiv electronice — Electronic Tonalities — special 
destinate unui film — Forbidden Planet. 

Întotdeauna surprinsă „de graniţa dintre sunete”, Pauline 
Oliveiros a căutat soluţii, prin intermediul unor dispozitive și procedee 
diverse, pentru a dezvolta performance-ul live-electronics, reușind să 
creeze un sistem de tape delay care să-i permită să controleze simultan 
instrumentul acustic și magnetofonul; împărtășindu-i preocuparea de a 

simti si de a personaliza energia sunetelor din jur, Maryanne Amacher si- 
a concretizat interesul fata de simbioza dintre stiinta, viata si sunet 
creând acea muzica în care ascultătorul să aibă proeminente 
„experienţe vivide de contribuitor”. 

Aidoma Maryannei Amacher, și Laurie Spiegel, dezamăgită de 
superficialitatea înșelătoare a anilor ’50, și-a dorit să se poată „juca” cu 
fizicalitatea ascultătorului prin intermediul potenţialului incredibil al 
computerului „de a combina ce e mai bun din toate lumile”; iar 
experienţa reală, autentică, vie, a Maryannei Amacher de a face o casă 
„să vibreze” a incitat-o, totodată, pe pianista de provenienţă clasică 
Suzanne Ciani să se implice interpretativ în noul univers electronic, cu 
bucuria nedisimulată a acelei libertăți totale pe care orice creator de 
limbaj o poate trăi. Redefinindu-și vocaţia, Ciani a avut capacitatea de a- 
și transforma arta într-un mijloc de subzistență, edificându-și propria 
companie de la conducerea căreia a devenit, în 1980, prima femeie 
angajată să scrie partitura muzicală a unui lungmetraj — filmul lui Lily 
Tomlin, The Incredible Shrinking Woman. 

Dincolo de reţeta unui documentar „de succes” pe care filmul 
Lisei Rovner o respectă la nivelul conexiunii episoadelor biografice, 
succesiunea cadrelor ambientale creatoare de atmosferă, similare ori 
complementare dinamicii sonoritatilor electronice — dansul unor cupluri 
pe fundalul sonor al looping-urilor electronice, detaliile uimitoarelor 
graffiti ale anilor '50 din Greenwich Village, parcurgerea în viteză a unor 
peisaje diverse, prelucrarea cromatică a unor momente cronologice ale 
zilei, urmărirea liniilor de forţă ale fotografiilor unor construcţii 
impozante, spectrul imaginilor filtrate, superpozabile, în culori 
contrastante / modulante, ori configurările contururilor unor corpuri 
umane surprinse în poziție de meditaţie sau radiografiate sinuos, în 
mișcare / balet — induc naraţiunii cinematografice sentimentul unui road 
movie, al unui periplu portretistic mozaicat care reflectă stări și atitudini 
simptomatice, de gen feminin. 

Mai mult decât o simplă sinteză interartistică, Sisters with 
Transistors aduce în lumina proiectoarelor esenţa spiritului unui secol, 
exprimată prin acel cumul de inteligenţă și senzualitate, ingenuitate și 
prospețime, forță și acuitate sensibilă specific feminine. Este si probabil 
că va rămâne, peste timp, un document cinematografic must-see al 
istoriei artei contemporane, un film captivant finalizat impecabil de 
către Lisa Rovner! 

Loredana Baltazar 


Sisters with Transistors — reflections on female gender creation 


Lisa Rovner's inspiring documentary released in 2021 under the 
metaphorical title Sisters with Transistors has taken on the mission of 
sketching, with the means of the seventh art, the particular dynamics of 
the relationship of the nine creators mentioned with the electronic 
environment, all the more so as "Electronic music's unsung heroines" - 
as they are called in the film's subtitle - are writing history, highlighting, 
generically, the aptitude of female composers for the new genre of 
electroacoustic music. 

Signalling the story of women "hearing the music inside themselves", 
Lisa Rovner's film constructs a series of mini-portraits-symbols of 
creative freedom centering the exhibition on the energy of a female 
character redefining her facets. More than a simple interartistic 
synthesis, Sisters with Transistors brings to the spotlight the essence of 
the spirit of a century, expressed through that combination of 
intelligence and sensuality, ingenuity and freshness, strength and 
sensitive acuity that is specifically feminine. It is, and will probably 
remain, a must-see cinematic document of contemporary art history, a 
captivating film impeccably completed by Lisa Rovner! 

